जडेजा टॉप...अश्विन दूसरे और अक्षर 5वें नंबर पर, कमिंस से ताज छिना; एंडरसन नंबर-1 बॉलर
Test Player Rankings; ICC Rankings for Test match cricket players; Know Who is No 1 in ICC rankings? Latest Test Rankings On Dainik Bhaskar ICC ने अपनी ताजा रैंकिंग जारी कर दी है। बुधवार को जारी रैंकिंग में भारतीय ऑलराउंडर रवींद्र जडेजा नंबर-1 पोजिशन पर पहुंच गए हैं।
ICC ने अपनी ताजा रैंकिंग जारी कर दी है। टेस्ट रैंकिंग में भारतीय ऑलराउंडर्स का दबदबा रहा। बुधवार को जारी रैंकिंग में भारतीय ऑलराउंडर रवींद्र जडेजा नंबर-1 पोजिशन पर पहुंच गए हैं, जबकि रविचंद्रन अश्विन दूसरे और अक्षर पटेल 5वें नंबर पर हैं।
वहीं, 1,466 दिनों से गेंदबाजी रैंकिंग के टॉप पर काबिज ऑस्ट्रेलियाई कप्तान पैट कमिंस से बेस्ट बॉलर का ताज छिन गया है। अब इंग्लिश गेंदबाज जेम्स एंडरसन दुनिया के नंबर-1 बॉलर बन गए हैं। वे बॉलिंग रैंकिंग के टॉप पर पहुंचने वाले दुनिया के दूसरे सबसे उम्रदराज गेंदबाज बने हैं। इसमें भारत के स्टार स्पिनर रविचंद्रन अश्विन दूसरे और रवींद्र जडेजा 7 पायदान की छलांग के साथ नौवें स्थान पर हैं।
इंग्लिश गेंदबाज जेम्स एंडरसन ने 87 साल पुराने रिकॉर्ड को तोड़ा। 40 साल और 207 दिनों की उम्र में शीर्ष पर पहुंचने वाले एंडरसन 1936 में ऑस्ट्रेलिया के क्लेरी ग्रिमेट के बाद शीर्ष रैंकिंग हासिल करने वाले सबसे उम्रदराज गेंदबाज हैं।
एंडरसन छठीं बार दुनिया के नंबर-1 गेंदबाज बने हैं। एंडरसन के खाते में 866 रैंकिंग पॉइंट्स हैं। जबकि पैट कमिंस 858 अंक लेकर नंबर-3 पर आ गए हैं।
ऑलराउंडर्स रैंकिंग में रवींद्र जडेजा नंबर-1 हैं। उनके 460 रैंकिंग पॉइंट्स हैं।
पहले ग्राफिक में देखिए टीम रैंकिंग 
अश्विन नंबर-2 पर आए
ताजा रैंकिंग में भारतीय स्पिन ऑलराउंडर रविचंद्रन अश्विन गेंदबाजी और ऑलराउंडर्स की रैंकिंग के दूसरे पायदान पर आ गए हैं। गेंदबाजी रैंकिंग में अश्विन को एक अंक का फायदा मिला है। अब उनके 864 रैंकिंग पॉइंट्स हो गए हैं। वहीं, ऑलराउंडर रैंकिंग में अश्विन 376 अंक लेकर जडेजा का पीछा कर रहे हैं।
अक्षर पटेल दो पायदान ऊपर 5वें स्थान पर पहुंच गए हैं। उन्होंने ऑस्ट्रेलिया के खिलाफ सीरीज में अब तक 158 रन बनाए हैं और दूसरे सबसे ज्यादा रन बनाने वाले बल्लेबाज हैं।
अगले ग्राफिक में देखिए टेस्ट रैंकिंग
रोहित शर्मा 7वें नंबर पर आए
बैटिंग रैंकिंग की बात करें तो भारतीय कप्तान रोहित शर्मा नंबर-7 पर आ गए हैं। उनके 777 अंक हैं। इस लिस्ट में विराट कोहली (665 अंक) टॉप-20 में काबिज तीसरे भारतीय हैं। भारतीय विकेटकीपर बल्लेबाज ऋषभ पंत (781 अंक) नंबर 6 पर हैं।
